गण्डकी र एपीएफ फाइनलमा
पोखरामा जारी तेस्रो टाइगर कप भलिबल प्रतियोगिताको फाइनलमा पुरुषतर्फ शनिबार घरेलु टोली गण्डकी प्रदेश र नेपाल एपीएफ क्लब भिड्ने छन् । शुक्रबार गण्डकी र एपीएफले सेमिफाइनल जित्दै फाइनलमा स्थान बनाए ।
गण्डकी — पोखरामा जारी तेस्रो टाइगर कप भलिबल प्रतियोगिताको फाइनलमा पुरुषतर्फ शनिबार घरेलु टोली गण्डकी प्रदेश र नेपाल एपीएफ क्लब भिड्ने छन् । शुक्रबार गण्डकी र एपीएफले सेमिफाइनल जित्दै फाइनलमा स्थान बनाए ।पोखरा रंगशालास्थित भलिबल कोर्टमा भएको सेमिफाइनलमा एपीएफले विभागीय प्रतिद्वन्द्वी नेपाल पुलिस क्लबलाई २५–१०, २५–२१, २५–१८ को सोझो सेटमा हरायो । एपीएफका टेकराज अवस्थीले उत्कृष्ट खेलाडी पुरस्कार पाए । एपीएफ अपराजित रहँदै फाइनल पुगेको हो । दोस्रो सेमिफाइनलमा घरेलु टोली गण्डकीले त्रिभुवन आर्मी क्लबमाथि प्रभावशाली जित पायो । गण्डकीले २५–२३, २५–२३, २५–१६ को नतिजा निकाल्यो । महिलातर्फ न्यु डायमन्ड स्पोटर््स क्लबले तेस्रो स्थान हासिल गर्‍यो । बिहीबार न्यु डायमन्डले गण्डकीलाई २५–१९, २५–१६, २५–१६ को सेटमा हरायो । शनिबार महिलातर्फ फाइनलमा उपाधिका लागि एपीएफ र आर्मी खेल्नेछन् । पुरुषतर्फ तेस्रो स्थानका लागि पुलिस र आर्मी खेल्नेछन् । पुरुषतर्फ उपाधिका लागि गण्डकी र एपीएफ खेल्नेछन् ।  दुवैतर्फ विजेताले समान ५ लाख रुपैयाँ पुरस्कार पाउने छन् । उपविजेताले २ लाख ५० हजार, तेस्रो हुने टोलीले १ लाख २५ हजार र चौंथो हुनेले सान्त्वनास्वरुप ६५ हजार रुपैयाँ पुरस्कार पाउने छन् ।